AP ร่วง 5% หลังขึ้น XD วันแรก-กำไรไตรมาส 1 หดตัว 15%
AP รูดเกือบ 5% หลังขึ้นเครื่องหมาย XD วันแรก ขณะที่กำไรไตรมาส 1/66 ลดลง 15% แตะ 1.5 พันล้านบาท
AP รูดเกือบ 5% หลังขึ้นเครื่องหมาย XD วันแรก ขณะที่กำไรไตรมาส 1/66 ลดลง 15% แตะ 1.5 พันล้านบาท
9 พ.ค. 2566

ผู้สื่อข่าวรายงานว่า วันนี้ (9 พ.ค.66) ราคาหุ้น บริษัท เอพี (ไทยแลนด์) จำกัด (มหาชน) หรือ AP ณ เวลา 15:09 น. อยู่ที่ระดับ 12.10 บาท ลบ 0.60 บาท หรือ 4.72% สูงสุดที่ระดับ 12.20 บาท ต่ำสุดที่ระดับ 11.90 บาท ด้วยมูลค่าการซื้อขาย 311.25 ล้านบาท

โดยราคาหุ้นปรับตัวลดลงหนักวันนี้ หลังขึ้นเครื่องหมาย XD (วันที่ผู้ซื้อไม่ได้รับสิทธิปันผล) เป็นวันแรก และจะจ่ายปันผล 0.65 บาท ในวันที่ 25 พ.ค.66
ขณะเดียวกัน บริษัทประกาศผลการดำเนินงานงวดไตรมาส 1/66 ออกมามีกำไรสุทธิลดลงจากช่วงเดียวกันของปีก่อน ดังนี้

นายวิทการ จันทวิมล รองกรรมการผู้อำนวยการ สายงานกลยุทธ์องค์กรและการสร้างสรรค์ AP เปิดเผยว่า ในไตรมาส 2 บริษัทเตรียมเปิดตัวโครงการใหม่ทั้งสิ้น 16 โครงการ มูลค่า 21,030 ล้านบาท เป็นบ้านเดี่ยว 7 โครงการ มูลค่า 9,380 ล้านบาท ทาวน์โฮม 8 โครงการ มูลค่า 8,150 ล้านบาท และคอนโดมิเนียม 1 โครงการ มูลค่า 3,500 ล้านบาท ณ วันที่ 30 เมษายน 2566 บริษัทฯ สามารถสร้างยอดขายรวมได้ทั้งสิ้นมูลค่า 14,264 ล้านบาท แบ่งเป็นยอดขายจากสินค้าแนวราบมูลค่า 10,601 ล้านบาท และคอนโดมิเนียมมูลค่า 3,663 ล้านบาท และมีสินค้ารอรับรู้รายได้ (Backlog) 33,000 ล้านบาท
ส่วนปี 66 บริษัทฯ ตั้งเป้าเปิดโครงการใหม่มากถึง 58 โครงการ มูลค่าประมาณ 77,000 ล้านบาท ตั้งเป้ายอดขาย 58,000 ล้านบาท และเป้ารายได้รวม 100% และ JV ที่ 57,500 ล้านบาท